आन्तरिक सुरक्षा सुनिश्चितता सम्बन्धी चिनियाँ चिन्ता 'स्वतन्त्र तिब्बत' गतिविधिसँग मात्र नभएर सिन्जियाङ्ग प्रान्तको यूगोर पृथकतावादी आन्दोलनप्रति पनि लक्षित छ। ती आन्दोलनकारीहरूले चीनको आन्तरिक सुरक्षामा खलल पार्न नेपाली भूमि प्रयोग गर्न नसकुन् भन्ने उद्देश्यले चीनको यो प्रस्ताव आएको बुझन सकिन्छ। अर्थात्, चिनियाँ सुरक्षा चासोको रूपमा आएको यो प्रस्ताव सम्झौतामा विकसित भएपछि मात्र तिब्बतसँगको नेपालको 'कनेक्टिभिटी' फलदायी हुनेछ।
